

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор №*  *BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД 09-95 от 02.02.2021 г. са утвърдени Насоки за кандидатстване по процедура чрез подбор на проектни предложения № BG06RDNP001-5.001 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014 – 2020 г. Прием на проектни предложения по процедурата се проведе в периода 02.02.2021 г. – 05.05.2021 г. през Информационната система за управление и наблюдение 2020 (ИСУН 2020). Оценката на проектните предложения и сключването на административните договори се извършва от ДФ „Земеделие“ – Разплащателна агенция. Част от административните договор са сключени през 2022 г.

В Официалния вестник на Европейската комисия е публикуван Регламент (ЕС) 2020/2220 от 23 декември 2020 г. на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. Съгласно чл. 2, параграф 2 от Регламент (ЕС) 2020/2220, крайният срок за извършване на плащанията по Програмата за развитие на селските райони 2014-2020 г. (ПРСР 2014-2020) и оперативните програми се удължава до 31 декември 2025 г.

С писмо № 10-779/28.07.2021 г. Държавен фонд „Земеделие“ представи предложения за промяна на образците на административните договори по отношение спазване на критериите за подбор, като се посочва, че по този начин ще се улесни изпълнението на сключените административни договори по подмeрките. Също така, ДФ „Земеделие“ изразява становище, че в ситуация, при която се променя броя на точките по критериите за подбор, по които проектното предложение на бенефициента е било оценено, без това да води до получаване на по-малък брой точки от минималния брой на точките, за проектни предложения със сключени административни договори по съответната процедура чрез подбор, не се нарушават принципите по чл. 29, ал. 1 от Закона за управление на средствата от Европейските фондове при споделено управление (ЗУЗЕФСУ). С цитираната разпоредба се възпрепятства възможността да се одобряват искания за изменение на административния договор, което от своя страна води често до невъзможност за изпълнение на договорните задължения и респективно до неизпълнение на административните договори. С писмо № 10-807/ 06.08.2021 г. Държавен фонд „Земеделие“ допълни своите предложения за промяна на административния договор в същата посока по отношение текстовете за намаляване на размера на безвъзмездната финансова помощ.

Към Управляващия орган са постъпили запитвания от бенефициенти във връзка с последиците от пандемията от КОВИД-19 и невъзможността от поддържането на някои от критериите за оценка, по които е било оценено проектното предложение.

С писмо № 94-888 от 29.05.2024 г. е постъпило искане за удължаване на срока за изпълнение.

Също така с писма № 10-172/11.02.2021 г. и № 10-779/28.07.2021 г. Държавен фонд „Земеделие“ посочва невъзможността да се одобряват анекси, които водят до повишаване стойността на отделни позиции от Приложение № 2 към административните договори, в рамките на одобрената обща стойност на финансовата помощ, както и прави предложения за отпадане на текстовете с цитираната разпоредба, водещо много често до невъзможност за изпълнение на договорните задължения и респективно до прекратяване на административните договори.

В Условията за изпълнение към насоките за кандидатстване по процедурата е включен списък с документи, които бенефициентите следва да представят към искания за авансово, междинно и окончателно плащане. В този списък освен общи документи са включени и специфични документи, които бенефициентите прилагат към исканията за плащане в зависимост от вида на извършените разходи по проектните предложения и вида на плащането, за което подават искане /междинно или окончателно плащане/.

Въз основа на натрупания опит по прилагане на инвестиционните мерки от ПРСР 2014-2020, Държавен фонд „Земеделие“ е предложил да бъдат извършени промени в условията за изпълнение по процедурата и по конкретно актуализиране на изискуемите от кандидатите документи приложими при подаване на искания за плащания. Предложението от страна на Държавен фонд „Земеделие“ е мотивирано с оглед намаляване на административната тежест и отпадане или актуализация на част от изискуемите документи към исканията за плащане, включително с цел улесняване подготовката на искания за плащане и оптимизиране на сроковете за изплащане на помощта

Предвид гореизложеното е подготвен проект на Заповед за изменение на Заповед № РД 09-95 от 02.02.2021 г.

Проектът на заповед за изменение на Заповед № РД 09-95 от 02.02.2021 година и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН2020,за писмени възражения и предложения в съответствие с чл. 26, ал. 4 от ЗУСЕФСУ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 и ал. 7, т. 1 от ЗУСЕФСУ предлагам да издадете заповед за изменение на Заповед № РД 09-95 от 02.02.2021 година, с която се променят утвърдените Насоки за кандидатстване по процедура чрез подбор на проектни предложения № BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014 – 2020 г.

**Приложение:** Таблица с писмени възражения и предложения

С уважение,

