**Обществено обсъждане на проект на заповед за изменение на Насоки за кандидатстване по процедура № BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура № BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“, с която се правят изменения на образеца на административен договор, включително и удължаване на срока за изпълнение. Промените ще улеснят изпълнението на одобрените проектни предложения. Предложението за промяна е свързано и с намаляване на административната тежест и отпадане или актуализация на част от изискуемите документи, които бенефициентите по процедурата прилагат при подаване на исканията за плащане по изпълнени проекти. Актуализацията на документите има за цел и улесняване процеса по подготовката на искания за плащане и оптимизиране на сроковете за изплащане на помощта.

Проектът на документите се публикуват на основание чл. 26, ал. 4 от Закона за управление на средствата от Европейските фондове при споделено управление.

Писмени предложения и коментари по горепосочените документи могат да се изпращат в срок до 18.12.2024 г. (включително) на следната електронна поща: [rdd@mzh.government.bg](mailto:rdd@mzh.government.bg) и в ИСУН 2020.