**З А П О В Е Д**



На основание чл. 9, ал. 5, чл. 26, ал. 1 и ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-933 от 28.08.2024 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**Н А Р Е Ж Д А М:**

І. Изменям Заповед № РД09-95 от 02.02.2021 г. на заместник-министъра на земеделието, храните и горите и ръководител на Управляващия орган на Програмата за развитие на селските райони 2014-2020 г., както следва:

1. В Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програма за развитие на селските райони за периода 2014-2020 г., в Раздел 18 „Минимален и максимален срок за изпълнение на проекта“, в т. 2 думите „31 декември 2024 г.“ се заменят с „1 юни 2025 г.“

2. В Приложение № 2 „Условията за изпълнение по процедура чрез подбор на проектни предложения № BG06RDNP001-5.003 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от ПРСР 2014-2020 г.:

2.1. в глава А „Техническо изпълнение на проектите“:

2.1.1. в раздел I „Срок за изпълнение на одобрения проект и срок за мониторинг:“ в т. 2 думите „31 декември 2024 г.“ се заменят с „1 юни 2025 г.“;

2.1.2 в раздел II. Критерии за допустимост, ангажименти и други задължения на бенефициентите, в т. 2 „ Ангажименти и други задължения на бенефициентите“, подточка 9.1 се изменя така:

„9.1. водят всички финансови операции, свързани с подпомаганите дейности, в отделна счетоводна система или в отделни счетоводни аналитични сметки, специално открити за проекта.“

2.2**.** Приложение № 1 „Документи за авансово, междинно и окончателно плащане“ се изменя съгласно приложението към настоящата заповед;

2.3. в Приложение № 9 „Образец на административен договор - невъзложители“ се правят следните изменения:

2.3.1. в чл. 5, ал. 1 думите „31 декември 2024 г.“ се заменят с „1 юни 2025 г.“;

2.3.2. в чл. 11, ал. 2 се правят следните изменения:

2.3.2.1. точка 11 се изменя така:

„11. Бенефициентът не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите на одобрено изменение на проекта в периода на изпълнението му, довело до промяна в броя на точките по критериите за подбор, които проектното предложение е получило при оценката.“

2.3.2.2. в т. 19 думите „присъдени на проектните предложения към момента на сключване на административния договор“ се заменят с „дадени на проектните предложения, за които е бил наличен бюджет, определен в Условията за кандидатстване, по реда, на които е било одобрено проектното предложение на бенефициента“;

2.3.3. В чл. 13 се правят следните изменения и допълнения:

2.3.3.1. в ал. 3:

2.3.3.1.1. точка 3 се отменя;

2.3.3.1.2. точка 4 се изменя така:

„4. води до несъответствие с критериите за подбор, по които проектното предложение на бенефициента е било оценено, съгласно Приложение № 3 към настоящия договор и изменението ще доведе до брой на точките по-малък от минималния брой на точките, дадени на проектните предложения, за които е бил наличен бюджет, определен в Условията за кандидатстване, по реда, на които е било одобрено проектното предложение на бенефициента;“

2.3.3.1.3. точка 6 се отменя:

2.3.3.2. Създава се нова ал. 6:

„(6) Когато искането за изменение на договора води до увеличение на общата стойност на финансовата помощ, посочена в чл. 2, ал. 2, Фондът уважава искането за изменение при спазване на изискванията, посочени в ал. 3, 4 и 5, но общата стойност на финансовата помощ не се увеличава. В този случай превишението се поема като собствен принос от Бенефициента“

2.3.4.3. Досегашните ал. 6 и 7 стават съответно ал. 7 и 8, като ал. 8 се изменя така:

„(8) При одобрение на искането по ал. 1, БЕНЕФИЦИЕНТЪТ следва по електронен път в ИСУН 2020 с валиден КЕП да подпише допълнителното споразумение в срок до 10 календарни дни от получаването на уведомление, като при неподписване в посочения срок правото за подписване на допълнителното споразумение към договора се погасява.“

ІІ. Настоящата заповед и коригираните Условия за кандидатстване, Условия за изпълнение, образец на административен договор и документи за междинно и окончателно плащане да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването ѝ.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

